

PROJEKTS uz 13.03.2024.

vēlamais datums izskatīšanai: Finanšu komitejā 20.03.2024.

domē: 28.03.2024.

sagatavotājs, ziņotājs: Inga Pērkone

LĒMUMS

Ādažos, Ādažu novadā

2024. gada 28. martā **Nr.**«DOKREGNUMURS»

**Par aktualizētā Ādažu novada Attīstības programmas (2021-2027) Rīcības plāna un Investīciju sabiedrisko apspriešanu**

Atbilstoši Valsts kontroles 2023. gada 17. maijs ziņojuma revīzijā Nr. 2.4.1-8/2022 “Vai pašvaldību veiktās darbības nodrošina iedzīvotāju līdzdalību un informētību?” sniegtajiem ieteikumiem, pašvaldībai jāveic darbības iedzīvotāju viedokļa apzināšanai pirms lēmumu pieņemšanas. Iedzīvotāju viedokļi arī jāņem vērā aktualizējot pašvaldības attīstības programmu, tādā veidā mazinot risku, ka veiktās izmaiņas (iekļaujot jaunus vai izslēdzot kādu no esošajiem pasākumiem) nebūtu atbilstošas iedzīvotāju vajadzībām.

Pamatojoties uz Pašvaldību likuma 10. panta pirmās daļas 3. punktu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 2.2. un 3. punktu, Attīstības plānošanas sistēmas likuma 3. panta pirmo punktu, Teritorijas attīstības plānošanas likuma 3. panta trešo un piekto punktu, 4. pantu, 12. panta trešo daļu, Ādažu novada pašvaldības domes 2021.gada 27.jūlija lēmumu Nr. 17 “Par Ādažu novada Attīstības programmas 2021.-2027. gadam un Vides pārskata par Ādažu novada Ilgtspējīgas attīstības stratēģijas aktualizāciju un Attīstības programmu apstiprināšanu”, Ādažu novada dome:

**NOLEMJ:**

1. Nodot sabiedriskai apspriešanai izstrādāto Ādažu novada pašvaldības Attīstības programmas (2021-2027) aktualizēto Rīcības plānu (1.pielikums) un Investīciju plānu (2.pielikums).
2. Sabiedriskās apspriešanas laiks ir no 08.04.2024. līdz 23.04.2024.
3. Centrālās pārvaldes Sabiedrisko attiecību nodaļai:
   1. veikt lēmuma 1.punktā minēto dokumentu publicēšanu pašvaldības tīmekļvietnē [www.adazunovads.lv](http://www.adazunovads.lv);
   2. paziņojumu par sabiedrisko apspriešanu (3.pielikums) publicēt pašvaldības tīmekļvietnē [www.adazunovads.lv](http://www.adazunovads.lv).
4. Centrālās pārvaldes Attīstības un projektu nodaļai:
   1. līdz 23.04.2024. veikt sabiedriskās apspriešanas laikā saņemto ierosinājumu apkopošanu un izvērtēšanu;
   2. sagatavot lēmumprojektu par aktualizētā Rīcības plāna un Investīciju plāna apstiprināšanu izskatīšanai pašvaldības domes sēdē š.g. 25. aprīlī.
5. Lēmuma izpildes kontroli veikt pašvaldības izpilddirektoram.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*@ - APN, SAD, IDR*

Pērkone, 27336847

3.pielikums

Ādažu novada pašvaldības

28.03.2024. lēmumam Nr.\_\_

**Paziņojums par Ādažu novada attīstības programmas 2021.-2027.gadam aktualizētā Rīcības plāna un Investīciju plāna sabiedrisko apspriešanu**

Ar Ādažu novada pašvaldības 2024. gada 28. marta lēmumu Nr.\_\_ “Par aktualizētā Ādažu novada Attīstības programmas (2021-2027) Rīcības plāna un Investīciju plāna sabiedrisko apspriešanu” tiek uzsākta Ādažu novada Attīstības programmas 2021.-2027. gadam aktualizētā Rīcības plāna un Investīciju plāna sabiedriskā apspriešana **no 2024. gada 8.aprīļa līdz 23. aprīlim.**

Rakstiskus priekšlikumus aktualizētā Attīstības programmas Rīcības plāna un Investīciju plāna papildināšanai var iesniegt līdz 2024. gada 23.aprīlim (ieskaitot) Ādažu novada pašvaldībā, Gaujas iela 33A, Ādažos, Ādažu novadā, LV-2164 (ievietojot domes pastkastītē pie ieejas durvīm), vai elektroniski [inga.perkone@adazi.lv](mailto:inga.perkone@adazi.lv) (līdz 23.aprīlim plkst. 23.59). Fiziskām personām obligāti jānorāda vārds, uzvārds, dzīves vietas adrese. Juridiskām personām jānorāda reģistrācijas numurs, juridiskā adrese un darbības vietas adrese.

Par sabiedrības līdzdalību atbildīgā persona ir domes Attīstības un projektu nodaļas vadītāja Inga PĒRKONE (t. 27336847, [inga.perkone@adazi.lv](mailto:inga.perkone@adazi.lv)).

Ar aktualizēto Attīstības programmas Rīcības plānu un Investīciju plānu var iepazīties pašvaldības Attīstības un projektu nodaļā, darba laikā (iepriekš saskaņojot tikšanās laiku), kā arī Ādažu pašvaldību tīmekļvietnē [www.adazunovads.lv](http://www.adazunovads.lv).